Ο ΘΑΝΑΤΟΣ ΤΟΥ ΙΕΡΟΥ ΕΛΑΦΙΟΥ
Subrip-Διορθώσεις-Συγχρονισμός amerzone
- Ωραίο ρολόι. - Ευχαριστώ.
- Μέχρι πόσα μέτρα είναι αδιάβροχο; - Διακόσια.
- Έχει και ημερομηνία; - Ναι, έχει.
Θα προτιμούσα μεταλλικό και όχι δερμάτινο λουρί.
- Αλήθεια; - Ναι.
Θα προτιμούσα μεταλλικό λουρί.
Αυτό το έχω χρόνια. Είναι σαν καινούριο.
- Μέχρι πόσα μέτρα είναι αδιάβροχο; - Εκατό.
- Πόσο καιρό το έχεις; - Εννέα χρόνια.
Το έχω λίγο βαρεθεί.
Εδώ και καιρό σκέφτομαι να πάρω καινούριο.
Άκου τι θα κάνουμε. Θα πάμε στο μαγαζί που αγόρασα το δικό μου.
Θα τους πω ότι είσαι συνάδελφος, φίλος και σίγουρα θα σου κάνουν έκπτωση.
Ο ιδιοκτήτης και ο πατέρας του είναι ασθενείς μου καιρό, τους γνωρίζω.
Σκέψου το.
- Γεια. - Γεια.
Συγγνώμη που άργησα. Έφαγες;
Λίγη μηλόπιτα.
Να τσιμπήσω κάτι πριν φύγουμε; Πεθαίνω της πείνας.
Βεβαίως. Κανένα πρόβλημα.
Σίγουρα δεν θέλεις τίποτα; Φτερούγες κοτόπουλου;
Όχι, ευχαριστώ. Έχεις χρήματα; Μπορώ να σου δώσω.
Όχι, έχω χρήματα, ευχαριστώ. Γυρίζω αμέσως.
Ευχαριστώ.
Κουρεύτηκες;
Σου αρέσει;
Ωραίο είναι.
Θα φας τις πατάτες σου;
Τις αφήνω τελευταίες.
Γιατί;
Μ' αρέσουν πολύ οι πατάτες. Τις αφήνω πάντα τελευταίες.
Κι εγώ το κάνω αυτό.
- Συγγνώμη που άργησα σήμερα, Στίβεν. - Δεν έχει σημασία.
Ήμουν στο σπίτι ενός φίλου.
Πήρε καινούρια μηχανή και ήθελα να τη δω.
Με πήγε βόλτα, γι' αυτό άργησα.
Δεν πειράζει.
Με άφησε και να την οδηγήσω λίγο.
Ελπίζω να φορούσατε κράνη.
Ασφαλώς και φορούσαμε.
Έτσι κι αλλιώς, δεν τρέχαμε.
Σου πήρα ένα δώρο.
Ευχαριστώ πολύ.
Τι είναι;
Είναι πολύ ωραίο.
Μπορώ να σε αγκαλιάσω;
Ευχαριστώ πολύ.
Είναι καταπληκτικό.
Είναι αδιάβροχο ως τα 200 μέτρα.
Βγαίνει αυτό; Προτιμώ δερμάτινο λουρί.
Βγαίνει, ναι. Μπορείς να βάλεις ό,τι λουρί θέλεις.
Τα μεταλλικά αντέχουν πιο πολύ. Γι' αυτό σου πήρα μεταλλικό.
Είναι και πιο ακριβό.
Μπαμπά, θυμάσαι την Κλερ, τη φίλη μου απ' το σχολείο;
Ναι.
Έχει γενέθλια και θα κάνει πάρτι σε δυο βδομάδες, στο σπίτι της.
- Κάλεσε σχεδόν όλη την τάξη. Να πάω; - Θα δούμε.
Μπαμπά...
αν η Κιμ πάει στο πάρτι, μπορώ να πάω μαζί της;
Δεν ξέρω. Θα το συζητήσουμε με τη μητέρα σας και θα δούμε.
Θα έλεγα να πάνε. Η Κλερ είναι καλό κορίτσι.
Ήταν τις προάλλες στο εμπορικό κέντρο με τους γονείς της. Θέλει να γίνει γιατρός.
Εκείνη που θέλει να γίνει καρδιολόγος.
Ναι, τη θυμάμαι.
Πώς πήγε η δουλειά σήμερα;
Καλά. Εσύ;
Αποφάσισα να κάνω αλλαγές στην κλινική.
Θα τη βάψω και θ' αγοράσω καινούριο καναπέ.
Κοίτα πώς καμπουριάζεις.
Πόσες φορές θα σου το πω; Θα πονέσει η μέση σου.
Τα μαλλιά σου κολυμπάνε στο φαγητό σου.
Μπομπ, υποσχέθηκες να κουρευτείς και δεν το 'χεις κάνει ακόμα.
- Θα κουρευτώ. - Αύριο.
Όχι αύριο, μπαμπά. Μετά το πάρτι.
Μ' αρέσουν τα μαλλιά του μακριά. Έχει υπέροχα μαλλιά.
Και τα δικά μου;
Κι εσύ έχεις υπέροχα μαλλιά. Όλοι μας έχουμε υπέροχα μαλλιά.
Αγόρασα το φόρεμα που σου άρεσε.
Θα το φορέσω αύριο. Δεν μπορώ να σ' το δείξω απόψε.
Χρειαζόταν επιδιορθώσεις. Θα το παραλάβω αύριο.
Το μαύρο;
- Το μαύρο δεν σου άρεσε; - Ναι.
Και το άλλο σου πήγαινε. Όμως το μαύρο ήταν τέλειο.
Φοβάμαι πως είναι κάπως κοντό. Θα το 'θελα πιο κάτω απ' το γόνατο.
Είσαι πανέμορφη, όσο μακρύ ή κοντό κι αν είναι το φόρεμα.
Αύριο θα φτιάξω κέικ λεμονιού και κανείς δεν θα φάει εκτός από σένα.
Ούτε καν τα παιδιά;
Ούτε καν τα παιδιά.
Καημένα παιδιά.
Σου είπα ότι ο Μπομπ δήλωσε πως θέλει να γίνει οφθαλμίατρος;
Μου το είπες. Ο Μπομπ θα γινόταν κι ανθρακωρύχος αν ήσουν κι εσύ.
Ανάβεις μερικά φώτα, παρακαλώ;
Γενική αναισθησία;
Γενική αναισθησία.
Καλά είναι έτσι;
Τέλεια.
Μάρτιν.
Μην έρχεσαι στο νοσοκομείο αν πρώτα δεν με πάρεις τηλέφωνο.
Έχεις δίκιο. Συγγνώμη. Ήθελα να σε ευχαριστήσω πάλι.
Πήρα καινούριο λουρί για το ρολόι μου.
Άλλαξα το μεταλλικό λουρί με ένα δερμάτινο.
Συγγνώμη, δεν ήθελα να σε φέρω σε τέτοια δύσκολη θέση.
Γεια σου.
Μάρτιν. Έλα 'δώ.
Τι λουρί πήρες;
- Καφέ δερμάτινο. - Δείξε μου.
- Είναι πολύ ωραίο. - Το πιστεύεις; Ή το λες έτσι;
Αλήθεια μ' αρέσει.
Την άλλη φορά, πριν έρθεις, πάρε τηλέφωνο. Έχεις το νούμερό μου.
Το λέω για το καλό σου.
Ίσως να βρίσκομαι στο χειρουργείο ή σε κάποια συνάντηση.
Δεν υπάρχει λόγος να περιμένεις αν δεν μπορώ να σε δω.
- Καλημέρα. - Καλημέρα. Στίβεν, οι αναλύσεις.
Να τις αφήσω στο γραφείο σου;
Παρακαλώ, ναι. Θα τις δω σ' ένα λεπτό.
Έχουμε το ίδιο ρολόι.
Να σας συστήσω.
Αυτός ο νεαρός είναι συμμαθητής της κόρης μου.
Συνάντησα τυχαία τον Μάρτιν και τους γονείς του την περασμένη βδομάδα.
Μου είπε ότι τον ενδιαφέρει η ιατρική.
Θέλει να γίνει καρδιολόγος.
Του πρότεινα να περάσει από εδώ.
Για να δει τι σημαίνει να είσαι γιατρός.
Μάρτιν, ο Μάθιου. Πολύ καλός μου φίλος.
Και εξαίρετος αναισθησιολόγος.
Ωραία.
Χαίρω πολύ.
Κι εγώ χαίρω πολύ.
Πες μου όταν θα 'σαι έτοιμος.
Πρέπει να πηγαίνω.
Πάρε με να κανονίσουμε την επόμενη συνάντηση. Εντάξει;
Εντάξει. Γεια σου.
Η αναπνοή σου βελτιώθηκε πολύ τους τελευταίους τρεις μήνες.
Έτσι είπε η διευθύντρια της χορωδίας.
- Της είπες να σε πάει στην μπροστινή σειρά; - Της το είπα.
Είπε ότι θα δει τι μπορεί να κάνει.
Μπομπ, πότισες τα φυτά;
- Η μαμά είπε ότι θα τα ποτίσει. - Η μαμά σου δουλεύει πολύ σκληρά.
Γι' αυτό είπαμε ότι πρέπει να βοηθάμε όσο μπορούμε.
Συμφωνήσαμε ότι η Κιμ θα βγάζει τον σκύλο βόλτα.
Κι εσύ θα φροντίζεις τα φυτά.
Να βγάζω εγώ τον σκύλο και η Κιμ να φροντίζει τα φυτά;
Είσαι πολύ μικρός για να τριγυρίζεις τη νύχτα μόνος σου.
- Ευχαριστώ για τη βούρτσα. - Παρακαλώ.
Πρέπει να φύγουμε.
Πες στον Μπομπ να ποτίσει τα φυτά τώρα που έπεσε ο ήλιος.
Τα πότισα εγώ. Έλα, θ' αργήσουμε.
- Καληνύχτα, αγάπη μου. - Καληνύχτα.
Πριν σαράντα χρόνια, ο Γερμανός καρδιολόγος Αndreas Gruentzig...
έκανε την πρώτη αγγειοπλαστική στεφανιαίων, 16 Σεπτεμβρίου του 1977.
Σήμερα, ο πρώτος ασθενής ζει και είναι καλά. Ο Δρ. Gruentzig, όμως...
έπαθε ένα οικτρό ατύχημα και τον βρήκε πρόωρο τέλος.
Είναι μία από τις σπάνιες περιπτώσεις που μπορούμε να πούμε:
"Η εγχείρηση πέτυχε...
μα ο γιατρός, δυστυχώς, απεβίωσε."
Τέσσερις δεκαετίες από την πρώτη αγγειοπλαστική, πολλά έχουν αλλάξει.
Πάω για τσιγάρο. Θα είμαι στο μπαρ.
Οι νέες θεραπείες για την καρδιακή ανεπάρκεια συμπεριλαμβάνουν:
Θεραπείες με βλαστοκύτταρα, ανάπλαση της αριστερής κοιλίας...
και η ευρυνόμενη χρήση της μηχανικής υποστήριξης του κυκλοφορικού.
Αυτός που το έφτιαξε μου είπε τι έχει μέσα.
Τώρα δεν θυμάμαι αλλά είναι πολύ αναζωογονητικό.
- Θέλεις ένα; - Όχι, ευχαριστώ.
Δοκίμασέ το. Είναι υπέροχο.
Το καλαμάκι δεν το έχω χρησιμοποιήσει.
Τρία χρόνια έχει να πιει αλκοόλ.
- Υψηλή GGΤ, αυξημένες τρανσαμινάσες. - Μπράβο σου που δεν πίνεις.
Δεν θα έλεγα "όχι" σε ένα κοκτέιλ αν το προσφέρεις.
Ασφαλώς. Θα σου φέρω αμέσως.
- Πρέπει να πηγαίνουμε. - Νωρίς είναι.
Έχει χειρουργείο το πρωί. Χρειάζεται ύπνο.
Είναι νωρίς.
- Έχουμε χειρουργείο το πρωί. - Εντάξει.
- Τι κάνουν τα παιδιά; - Καλά είναι.
Ο Μπομπ άρχισε μαθήματα πιάνου. Η δασκάλα λέει πως έχει ταλέντο.
Θα του πάρουμε πιάνο για να εξασκείται στο σπίτι.
Ακόμα δεν το έχω παραγγείλει. Ανακαινίζω την κλινική.
- Είμαι όλη μέρα στα τηλέφωνα. - Η κόρη μας έχει πια περίοδο.
Ωραία.
Στην αρχή φοβήθηκε, αλλά τώρα είναι εντάξει. Καιρό έχεις να τη δεις.
Από την περσινή εμφάνιση της σχολικής χορωδίας.
Ελάτε ένα βράδυ με τη Μαίρη για φαγητό.
Ούτε εσύ πρέπει να ξενυχτήσεις.
Πιες το κοκτέιλ και γύρνα σπίτι.
Σε έξι ώρες πρέπει να 'σαι στο νοσοκομείο.
- Να πηγαίνουμε, αγάπη μου. - Ναι.
- Καληνύχτα. - Καληνύχτα, Μάθιου.
- Ήταν ωραία βραδιά. - Έτσι νομίζω.
Έχεις πολλούς φίλους;
Όχι πάρα πολλούς.
Οι άνθρωποι δεν μπορούν να έχουν πολλούς φίλους.
Δηλαδή, είναι δύσκολο.
Το πιο σημαντικό στη ζωή είναι να έχεις καλούς φίλους, όχι πολλούς.
Έτσι έλεγε ο μπαμπάς μου.
- Ο πατέρας σου είχε απόλυτο δίκιο. - Ναι, το ξέρω.
Έχω έναν πολύ καλό φίλο που παίζει μπάσκετ στο σχολείο.
Κάποιες φορές παίζουμε μαζί.
Και τη μαμά μου θεωρώ φίλη.
Ίσως ακούγεται παράξενο, όμως, από τότε που πέθανε ο πατέρας μου...
είμαστε πολύ δεμένοι... η μαμά μου κι εγώ.
Μιλάμε για διάφορα. Για πολλά.
Με βοηθάει όσο μπορεί σε πολλά.
Τη βοηθάω κι εγώ.
Θέλω να σου ζητήσω μια χάρη. Μόνο αν θέλεις, φυσικά.
Δεν θέλω να νιώσεις πίεση ή υποχρέωση.
Μου φάνηκε καλή ιδέα, γι' αυτό σκέφτηκα να σ' το προτείνω.
Θα ήθελα να έρθεις στο σπίτι για να γνωρίσεις τη γυναίκα μου και τα παιδιά.
Πιστεύω ότι θα τα πάτε καλά. Πώς σου φαίνεται;
Καλησπέρα. Εσύ πρέπει να 'σαι ο Μάρτιν.
- Σωστά. Εσύ πρέπει να 'σαι η Άννα. - Σωστά.
Τα λουλούδια είναι για σένα. Ο άντρας σου είπε ότι αγαπάς τις ορχιδέες, όμως...
δεν έβρισκα φρεσκοκομμένες γι' αυτό σου πήρα τριαντάφυλλα.
Σου αρέσουν τα τριαντάφυλλα;
Ευχαριστώ πολύ, Μάρτιν. Αγαπώ τα τριαντάφυλλα. Καλοσύνη σου.
Πέρασε.
Ο Στίβεν σε περιμένει στην αυλή.
- Ο Μπομπ. - Χαίρω πολύ.
Η Κιμ.
Χαίρω πολύ. Σας έφερα δώρα.
Καλοσύνη σου.
Ένα μπρελόκ με νότα για την Κιμ, επειδή ξέρω πως αγαπάει τη μουσική.
Και ένα με smiley για τον Μπομπ.
Τι λέμε, Μπομπ;
Ευχαριστώ.
Υπέροχα.
Μάλλον πρέπει να φάμε.
- Πεινάς, Μάρτιν; - Πεθαίνω της πείνας.
Πόσο καιρό είσαι στη χορωδία, Κιμ;
Δύο χρόνια. Από 12 χρόνων.
Σου αρέσει να τραγουδάς;
Μου αρέσει, αλλά δεν έχω πολύ καλή φωνή.
- Πόσων χρόνων είσαι; - 16.
Έβγαλες τρίχες στις μασχάλες;
Ναι.
Μου ήρθε η πρώτη μου περίοδος.
- Μπορώ ν' ανάψω ένα τσιγάρο; - Καλύτερα όχι.
Δεν πειράζει. Πήγαινε στο παράθυρο.
Μπορείς να μας τραγουδήσεις κάτι;
Τώρα;
Ναι. Ό,τι θέλεις.
Όχι. Όχι τώρα.
Ντρέπεται.
Δεν ντρέπομαι. Απλά δεν έχω διάθεση.
Πότε άρχισες το κάπνισμα;
Πριν οκτώ μήνες. Ήμουν στο σπίτι ενός φίλου.
Είχε πάρτι.
Ένα κορίτσι μού πρόσφερε τσιγάρο κι εγώ είπα "γιατί όχι", και το άναψα.
Ήταν λάθος. Το μετάνιωσα.
Όμως τώρα είναι πολύ αργά. Εθίστηκα.
Μου δείχνεις τις τρίχες στις μασχάλες σου;
Ναι.
Δεν έχεις πολλές.
Έχεις δει πόσο τριχωτός είναι ο μπαμπάς μου;
Όχι.
Έχει τριπλάσιες τρίχες από σένα.
Έχεις ωραίο σώμα.
Ευχαριστώ.
Θέλετε να πάμε μια βόλτα; Είναι ωραία μέρα.
Προτιμώ να μείνω εδώ και ν' ακούσω μουσική.
Έχεις το δικό μου ΜΡ3 player ή το δικό σου;
Το δικό μου. Μην τολμήσεις να το πάρεις και το χάσεις κι αυτό.
Τι μουσική ακούς;
Όλα τα είδη.
Μ' αρέσει η metal και η punk.
Εσένα τι σ' αρέσει;
Πιστεύω ότι αξίζει ν' ακούω όλα τα είδη μουσικής.
Εξαρτάται από τη διάθεση που έχω και τι κάνω.
Θα έρθω μαζί σου βόλτα αν θέλεις.
Θα πάρουμε τον σκύλο μαζί αν δεν σε πειράζει.
Προτιμώ να είμαστε οι δυο μας.
Τα σκυλιά με αγχώνουν...
μήπως κι αρχίσουν κανέναν καβγά με άλλο σκύλο.
Η ιδέα να χωρίζω σκυλιά που καβγαδίζουν με φοβίζει.
Εμείς
Δεν πρέπει ν' ανησυχούμε για κάτι
Έχουμε φωτιά
Κι αυτό το κάτι το κάνουμε στάχτη
Εκείνοι
Θα μας δουν από σελήνη μακρινή Σελήνη μακρινή
Να βάζουμε φωτιά
Λες κι είναι από μας η ανθρώπινη φυλή Ανθρώπινη φυλή
Όταν άναψαν τα φώτα Τι άκουσαν δεν ξέρουν
Σπίρτο άναψε, παίξε δυνατά Δώσε στον κόσμο αγάπη
Θα σηκώσουμε τα χέρια Ο ουρανός να λάμψει
Γιατί έχουμε φωτιά, φωτιά Ναι, έχουμε φωτιά, φωτιά
Και θα την αφήσουμε να καίει, καίει
Θα την αφήσουμε να καίει, καίει
Εμείς την ανάβουμε, ανάβουμε
Για να τη σβήσουν Σβήσουν, σβήσουν
Σπιτική είναι η λεμονάδα;
- Ναι. - Είναι καταπληκτική.
Και η μαμά μου φτιάχνει λεμονάδα. Όμως έχει καιρό να φτιάξει.
Θα της ζητήσω να φτιάξει.
Μ' αρέσει η λεμονάδα.
Θα 'θελα να γνωρίσω τη μητέρα σου.
Να κάνουμε διαγωνισμό λεμονάδας.
Θα της άρεσε αυτό.
Τα παιδικά δωμάτια είναι καταπληκτικά. Πολύ φωτεινά και μεγάλα.
Μπορείς να κοιμηθείς εδώ αν θέλεις.
Θα βάλουμε ένα στρώμα δίπλα στο κρεβάτι του Μπομπ.
Μπορείτε να κάνετε παρέα το πρωί και σε πάω σπίτι αύριο το απόγευμα.
Ευχαριστώ πολύ αλλά καλύτερα όχι.
Πρέπει να πάω σπίτι απόψε. Δεν θέλω ν' αφήνω μόνη τη μαμά μου.
Όπως προτιμάς.
Πού πήγατε;
Έναν περίπατο.
Μ' αρέσει αυτή η γειτονιά. Τόσο ήσυχη, καθαρή, όμορφη.
Πού μένετε, Μάρτιν;
Μένουμε σε μια όχι τόσο ωραία γειτονιά, σε ένα όχι τόσο ωραίο σπίτι.
Στα βόρεια.
Τι χαριτωμένο αγόρι.
Δεν είναι;
Ναι, πολύ.
Πώς πέθανε ο πατέρας του;
Αυτοκινητικό δυστύχημα. Γυρνούσε σπίτι.
Έπεσε σε στύλο. Σκοτώθηκε ακαριαία.
Πόσο καιρό τον ήξερες;
Αρκετό καιρό. Ήταν ασθενής μου πριν χρόνια.
Πήγες στην κηδεία;
Πήγα, ναι.
Εγώ γιατί δεν ήρθα μαζί σου;
Νομίζω ότι σου το 'πα, αλλά ήσουν απασχολημένη.
Να του πεις να ξανάρθει.
Θα του το πω. Θα 'ναι καλή παρέα για τον Μπομπ.
Την επόμενη φορά ίσως μπορούν να πάνε βόλτα με τα ποδήλατα.
Σήκωσέ το, μπορεί να 'ναι απ' το νοσοκομείο.
Εμπρός;
Εμπρός. Τι κάνεις;
Καλά είμαι, Μάρτιν.
Συμβαίνει τίποτα;
Όχι, απλά τηλεφώνησα να σου πω ότι πέρασα υπέροχα σήμερα.
Χαίρομαι που το ακούω.
Ναι. Θα πρέπει να ανταποδώσω.
Θέλω να σε προσκαλέσω για βραδινό στο σπίτι μου.
Η μαμά μου θα χαρεί να σε δει.
Έχει να σε δει δύο χρόνια. Από το νοσοκομείο.
Θα φτιάξει ρολό.
Καλοσύνη σου. Θα το κανονίσουμε μια μέρα.
Αύριο το βράδυ. Της το είπα ήδη.
Της ζήτησα να φτιάξει ρολό και λεμονάδα.
Θα γυρίσω σπίτι στις 6:30. Γύρω στις 7:30;
Πέρασες απ' το νοσοκομείο σήμερα;
Όχι. Ήμουν στο σχολείο και μετά πήγα γυμναστήριο.
- Δεν πήγες στο νοσοκομείο σήμερα; - Πήγα, αλλά είχα πολλή δουλειά.
Αναρωτιόμουν αν πέρασες και δεν με βρήκες.
Μπορούμε να δούμε ταινία μαζί.
Αν δεν σε πειράζει.
Θα 'θελα να δω μια ταινία.
Λυπάμαι, πρέπει να γυρίσω στο σπίτι. Δεν μπορώ να αργήσω πολύ.
Δεν είπα στη γυναίκα μου ότι θ' αργήσω και μπορεί ν' ανησυχήσει.
Τηλεφώνησέ της.
Αν κουραστείς, μπορούμε να σταματήσουμε την ταινία.
Να πας σπίτι και να τη συνεχίσουμε την επόμενη φορά.
Σε παρακαλώ, είναι η αγαπημένη μου ταινία.
Ήταν και του πατέρα μου η αγαπημένη ταινία.
Το σημερινό σπέσιαλ είναι βάφλες με μούρα.
- Γιατί μου το λες αυτό; - Επειδή θέλω να πιστέψεις σ' εμένα.
Δεν είσαι θεός. Έχεις τον λόγο μου.
Μιλάνε 12 χρόνια καθολικού σχολείου.
Μπορώ να ξανάρθω αν δεν είστε έτοιμοι.
Πώς ξέρεις ότι δεν είμαι θεός;
Μάλλον θα πάω για ύπνο.
Δεν μπορώ να δω μαζί σας την υπόλοιπη ταινία.
Καληνύχτα.
Καληνύχτα, Μάρτιν.
Ο θρύλος λέει πως η μαρμότα μπορεί να προβλέψει τον ερχομό της άνοιξης.
Είσαι παντρεμένος καιρό;
Δεκαέξι χρόνια.
Έχεις υπέροχα χέρια.
Ευχαριστώ.
Οι περισσότεροι γιατροί έχουν όμορφα χέρια.
Πολύ άσπρα, μαλακά και καθαρά.
- Αλήθεια; - Ναι.
Τα θυμάμαι από τότε που επισκεπτόμουν τον άντρα μου στο νοσοκομείο.
Μάλιστα, του είπα για τα χέρια σου.
Συμφώνησε κι εκείνος.
"Έχεις δίκιο", είπε. "Έχει όμορφα χέρια."
Ευχαριστώ πολύ.
Με θυμάσαι που ερχόμουν στο νοσοκομείο;
Ασφαλώς.
Ήμουν λίγο πιο παχιά τότε και τα μαλλιά μου ήταν καστανά.
Ναι.
Τα βαρέθηκα. Τα έβαψα πριν έναν μήνα.
Με προτιμούσες με καστανά μαλλιά; Όπως τα είχα τότε;
Νομίζω πως είναι... καλύτερα τώρα.
Ναι, συμφωνώ.
Μήπως θέλεις γλυκό; Έφτιαξα τάρτα καραμέλα.
Όχι, ευχαριστώ.
Ίσως αργότερα, λοιπόν.
Έφαγες πολύ.
Να δω τα χέρια σου από πιο κοντά;
Μην ανησυχείς, ο Μάρτιν κοιμάται. Δεν έχεις να φοβάσαι τίποτα.
Κι εκείνος το θέλει όσο κι εγώ.
Πρέπει να φύγω.
Λυπάμαι αν σ' έφερα σε δύσκολη θέση. Δεν το έκανα επίτηδες.
Όμως δεν σ' αφήνω να φύγεις αν δεν δοκιμάσεις την τάρτα μου.
Θα σου φέρω ένα κομμάτι. Σε παρακαλώ, κάθισε.
Πρέπει οπωσδήποτε να φύγω. Καληνύχτα.
Καλημέρα.
Τι κάνεις εδώ; Γιατί δεν είσαι στο σχολείο;
Η καρδιά μου πονάει.
Τι εννοείς;
Νιώθω έναν πόνο. Το στήθος μου πονάει.
Η καρδιά μου. Ανησυχώ.
Δεν έχεις λόγο ν' ανησυχείς.
Ανησυχώ επειδή είναι κληρονομικό.
- Είσαι πολύ νέος για ν' ανησυχείς. - Έτσι είπες και στον πατέρα μου.
Δεν κάπνιζε.
Είχε μια πολύ υγιεινή διατροφή.
Κολυμπούσε σχεδόν κάθε μέρα.
Έπρεπε να βγει ζωντανός από το χειρουργείο, αλλά πέθανε.
Εγώ καπνίζω.
Άρχισα το κάπνισμα τελευταία.
Πονάει εδώ.
Τη νύχτα κοιμήθηκα ελάχιστα.
Η μαμά μου ανησυχούσε και κοιμήθηκα στο κρεβάτι της.
Αν είχα τρίχες στην κοιλιά και το στήθος, πώς θα τα κολλούσες αυτά;
Πρώτα θα ξύριζα τις τρίχες.
Σε πόσο καιρό μεγαλώνουν πάλι οι τρίχες;
Δεν ξέρω.
Σε έναν μήνα, υποθέτω.
Ο γιος σου μου είπε ότι έχεις πολλές τρίχες στις μασχάλες.
Τριπλάσιες από τις δικές μου.
Και ότι έχεις πολύ τριχωτή πλάτη, και πολύ τριχωτή κοιλιά.
Μάλλον έχω πιο πολλές τρίχες από σένα επειδή είμαι μεγαλύτερος.
Σύντομα θα 'χεις πιο πολλές τρίχες.
Είναι θέμα ορμονών.
Θα μου δείξεις, σε παρακαλώ;
Μπορείς να βγάλεις το πουκάμισό σου και να μου δείξεις, σε παρακαλώ;
Σε παρακαλώ.
Εντάξει, έχεις περισσότερες τρίχες από μένα, αλλά όχι τριπλάσιες.
Με τη μαμά είπαμε ότι θα ήταν ωραίο να ερχόσουν για φαγητό απόψε.
Μπορούμε να δούμε την υπόλοιπη ταινία.
Στις 8 μπορείς;
Καλοσύνη σου, αλλά δεν θα μπορέσω να έρθω απόψε.
Πρέπει να γυρίσω σπίτι.
- Δεν μπορείς να λείψεις δυο ώρες; - Δεν μπορώ. Όχι.
Μια άλλη φορά.
Η μαμά μου θα στενοχωρηθεί.
Να σου πω ένα μυστικό; Μην της πεις ότι σου το είπα.
Πιστεύω ότι της αρέσεις. Εννοώ ότι την ελκύεις πολύ.
Εκείνη λέει πως δεν είναι αλήθεια. Όμως είναι, είμαι σίγουρος.
Πιστεύω ότι είστε τέλειοι ο ένας για τον άλλο.
Θα γινόσασταν ωραίο ζευγάρι.
Έχει σπουδαίο σώμα. Το έχεις δει και μόνος σου.
Έχασε βάρος και έχει πολύ ωραίο κορμί.
Η μητέρα σου είναι όμορφη, αλλά η ιδέα να γίνουμε ζευγάρι είναι γελοία.
Σου θυμίζω ότι είμαι παντρεμένος.
Αγαπώ πάρα πολύ τη γυναίκα μου και τα παιδιά μου, είμαστε ευτυχισμένοι.
Σε πληροφορώ επίσης ότι είσαι μια χαρά. Δεν έχεις τίποτα.
Αλλά πρέπει να κόψεις το κάπνισμα.
Το υπόσχεσαι;
Είμαι εντάξει, λοιπόν; Δεν έχω τίποτα;
Πιο υγιής δεν θα μπορούσες να είσαι.
Πρέπει να φύγεις τώρα διότι άργησα για τις επισκέψεις μου.
Μη χρησιμοποιείς αυτό το μαχαίρι.
Χρησιμοποίησε αυτό, είναι πιο κοφτερό.
- Ορίστε, γιατρέ. - Ευχαριστώ, αδελφή.
Μην ξεχάσεις να κόψεις τα μάγουλα. Είναι νοστιμότατα.
Μπορώ να το κάνω.
Πού είσαι;
Σε πήρα εκατό φορές. Δεν είδες τις κλήσεις μου;
Ναι, εδώ είμαι.
Τι εννοείς, δεν μπορείς; Σου πήρα ένα κομμάτι μηλόπιτα.
Όχι, πρέπει να έρθεις. Σε περιμένω πάνω από μισή ώρα.
Έλα μόνο για λίγο.
Μπορώ να έρθω πιο κοντά αν θέλεις.
Στο νοσοκομείο είσαι;
Μπορώ να σου φέρω τη μηλόπιτα.
Τι έχεις που είναι τόσο σημαντικό;
Έχεις εγχείρηση; Είσαι στο νοσοκομείο;
Πού ήσουν;
Ήμουν μέσα. Τηλεφωνούσα.
Το ψάρι είναι σχεδόν έτοιμο. Δώστε μου ένα πιάτο.
Θα τα φέρω εγώ. Πρέπει να πλύνω και τα χέρια μου.
Ευχαριστώ, αγαπητή μου.
- Χρειάζεσαι βοήθεια; - Όχι, είμαι εντάξει.
Ξέχασα να σου πω, είδα εκείνο το αγόρι χτες.
Τον συμμαθητή της κόρης σου.
Τον Μάρτιν;
Ναι, τον Μάρτιν. Δεν θυμόμουν τ' όνομά του.
- Πού τον είδες; - Στο νοσοκομείο.
Τριγύριζε το αυτοκίνητό σου. Έδειχνε ότι σε περίμενε.
Προσπάθησα να τον χαιρετήσω, αλλά έκανε ότι δεν με είδε.
Αδύνατον.
Δεν θα ήταν αυτός.
Ίσως κάνω λάθος, αλλά του έμοιαζε πολύ.
Βγάλε το δικό μου από την ψησταριά.
Δεν μου αρέσει υπερβολικά ψημένο.
- Γεια σου, μπαμπά. - Γεια σου, αγάπη μου.
- Πού ήσουν; - Στην πρόβα της χορωδίας.
- Έχεις φάει; - Ναι, έφαγα νωρίτερα.
Δεν είναι ανάγκη να βγάλεις τον σκύλο βόλτα. Την έβγαλα ήδη.
- Γύρισα πριν κάποια ώρα. - Εντάξει.
Μπαμπά, ξέρεις ποιον είδα σήμερα;
- Ποιον, αγάπη μου; - Τον Μάρτιν.
Ποιον Μάρτιν;
Τον Μάρτιν. Το αγόρι που ήρθε στο σπίτι τις προάλλες.
Τον γιο του πρώην ασθενή σου.
Με έφερε πίσω από την πρόβα με τη μηχανή του φίλου του.
Είναι πολύ αστείος. Πόνεσαν τα πλευρά μου απ' το γέλιο.
Ναι, είναι πολύ αστείος.
Κιμ, μην ανεβαίνεις σε μηχανές χωρίς κράνος.
Φορούσα κράνος. Μου έδωσε το δικό του.
- Γιατί δεν τον κάλεσες μέσα; - Τον κάλεσα, αλλά είπε ότι βιάζεται.
Έπρεπε να πάει σπίτι.
- Πού είναι η μαμά; - Κάνει ντους.
Χρειάζεσαι τίποτα;
Πάω για ύπνο.
Καληνύχτα, αγάπη μου.
Ξύπνησες τον Μπομπ;
Τον ξύπνησα. Του αρέσει να μένει ξαπλωμένος πριν σηκωθεί. Άσ' τον.
Να σου στύψω χυμό πορτοκάλι;
Θ' αργήσει. Είδες τι ώρα είναι;
Το σχολικό έρχεται όπου να 'ναι.
Ρόμπερτ. Έχεις ιδέα τι ώρα είναι; Σήκω και ντύσου.
Δεν μπορώ να σηκωθώ.
Έχεις δέκα λεπτά για να πλυθείς, να ντυθείς και να φας πρωινό.
Δεν σε πάω σχολείο με το αυτοκίνητο, ούτε η μητέρα σου.
Δεν μπορώ να σηκωθώ.
Μπομπ, σήκω και ντύσου, σταμάτα τις ανοησίες.
Μπαμπά,
τα πόδια μου, δεν τα νιώθω.
Δεν μπορώ να τα κουνήσω.
Δεν μπορώ να σηκωθώ.
ΚΕΝΤΡΟ ΚΑΡΔΙΑΣ ΚΑΙ ΣΠΟΝΔΥΛΙΚΗΣ ΣΤΗΛΗΣ
Ξέρεις πού βρίσκεσαι τώρα;
Είμαι στο νοσοκομείο, στο νευρολογικό τμήμα.
Πολύ σωστά. Θα μου πεις τι μέρα είναι σήμερα;
- Πέμπτη. - Σωστά και πάλι.
Θα πάρω αυτήν την καρφίτσα...
θ' αγγίξω τα πέλματά σου και τα δάχτυλα του ποδιού σου...
και θέλω να μου πεις αν το αισθάνεσαι.
Το αισθάνεσαι αυτό;
Ναι.
Και τώρα θέλω να ανασηκωθείς και να με κοιτάξεις. Εντάξει;
Ωραία. Τώρα βγάλε τη γλώσσα σου.
- Τι συνέβη; - Όλα είναι απολύτως εντάξει.
Ο Λάρι του έκανε μια σχολαστική νευρολογική εξέταση. Δεν είναι τίποτα.
Γυρίστε στο σπίτι. Θα μιλήσουμε αργότερα.
Δεν θ' αργήσω. Δεν έχω πολλούς ασθενείς σήμερα. Εντάξει;
Ίσως πρέπει να κάνει μια μαγνητική τομογραφία.
Δεν υπάρχει λόγος ταλαιπωρίας.
Τρόμαξε, αυτό είναι όλο.
- Είσαι απολύτως καλά, έτσι; - Ναι.
Ίσως να είχαν πρόχειρο διαγώνισμα στο σχολείο και δεν είχε διαβάσει.
Ήθελε να περάσει τη μέρα του στο νοσοκομείο με τον Λάρι κι εμάς.
Πάμε.
Μπαμπά. Δεν θα μου δείξεις το χειρουργείο;
Άλλη φορά, αγάπη μου. Πρέπει να ετοιμαστώ για εγχείρηση.
Πρέπει να φύγω. Θα τα πούμε το βράδυ.
Τομογραφία και στεφανιογραφία εντάξει. Οι αναλύσεις αίματος είναι καλές.
Καρδιογράφημα, ακτινογραφία θώρακα, όλα εντάξει.
Πέρασε ψυχολογικό στρες τελευταία; Διαγωνίσματα στο σχολείο, ίσως;
- Ναι. - Δεν έχει στρες. Είναι καλά.
Είναι κάπως αγχώδης, όμως έτσι είναι.
Εγώ λέω να μείνει εδώ και αύριο για να τον παρακολουθήσουμε.
Να κάνουμε αξονική τομογραφία;
Δεν νομίζω ότι υπάρχει ανάγκη για κάτι τέτοιο. Εσύ τι λες, Λάρι;
Αύριο θα γυρίσει στο σπίτι με τα πόδια.
Ναι, δεν το βρίσκω απαραίτητο τώρα.
Ας δούμε αύριο πώς θα είναι τα πράγματα και αποφασίζουμε τότε.
Δεν πρέπει να ανησυχείτε, κατά τη γνώμη μου.
Πηγαίνετε σπίτι, μιλάμε αύριο κι εγώ θα βρίσκομαι εδώ όλη τη μέρα.
Και, Άννα, χαίρομαι που σε είδα, ακόμα και κάτω από αυτές τις συνθήκες.
Κι εγώ, Λάρι.
Καληνύχτα.
Γεια σου, Λάρι. Ευχαριστώ για όλα.
Θέλεις να τους πω ότι δεν θα χειρουργήσεις αύριο;
Είπα όχι. Μην το συζητάς άλλο.
Δεν είναι απαραίτητο, Μάθιου.
Θα περάσω το πρωί, δεν θα πάω στην κλινική.
- Θα φέρω τα ντόνατς που του αρέσουν. - Σίγουρα θα ενθουσιαστεί.
- Πού ήσουν; - Στην Κλερ.
- Ο μπαμπάς κοιμάται; - Ναι.
Πώς είναι ο Μπομπ;
Ο Μπομπ είναι απολύτως καλά. Τον κράτησαν προληπτικά.
Πώς αισθάνεσαι εσύ;
Καλά είμαι. Τι εννοείς;
Εννοώ, είσαι κουρασμένη;
Είμαι απολύτως καλά.
- Είμαι λίγο κουρασμένη. - Εντάξει.
Τα λέμε το πρωί.
Όσο θα 'ναι ο Μπομπ στο νοσοκομείο, θα ποτίζεις τα φυτά. Εντάξει;
Πήγε τουαλέτα; Σηκώθηκε;
Πέρασα πριν μια ώρα. Δεν ήθελε.
- Δεν ήθελε τουαλέτα ή δεν ήθελε να σηκωθεί; - Δεν ήθελε τουαλέτα.
- Μπορούσε να σηκωθεί; - Κοιμόταν. Δεν ήθελα να τον ξυπνήσω.
Καλημέρα, γιατρέ. Πώς είστε, κα Μέρφι;
Ήρθα να δω τον Μπομπ. Η Κιμ μου είπε τι συνέβη.
Γεια σου, Μάρτιν. Καλοσύνη σου.
Ο φίλος σου, ο Μάρτιν, ήρθε να σε δει;
Σας αφήνω μόνους για να τον δείτε κι εσείς λίγο.
Πρέπει να φύγω. Θα περάσω να τον δω άλλη φορά.
Προσφέρθηκα να τον βοηθήσω να πάει τουαλέτα, αλλά δεν ήθελε.
Έβρεξε το κρεβάτι.
Έφερα λεμονάδα που έφτιαξε χτες η μαμά μου.
Δοκιμάστε τη, να μου πείτε πώς σας φαίνεται.
Ευχαριστούμε πολύ.
Αγάπη μου, ξέρεις τι έχει αυτό το κουτί;
- Τι; - Ντόνατς κανέλλα.
Θα 'μαι πάνω, στην καφετέρια.
Έλα όποτε μπορέσεις.
Δεν νομίζω ότι θα έχω χρόνο σήμερα. Θα μιλήσουμε μια άλλη φορά.
Όχι, σήμερα. Στην καφετέρια.
Μόνο για δέκα λεπτά. Μη με στήσεις όπως χτες το βράδυ.
Σου έφερα ένα δώρο.
Μου έχεις δώσει πολλά δώρα κι εγώ δεν σου έχω χαρίσει τίποτα.
Κι αυτό είναι αγενές εκ μέρους μου.
Κλείσε τα μάτια.
Κλείσε τα μάτια, σε παρακαλώ.
Είναι ελβετικός σουγιάς.
Δεν έπρεπε να σου το πω. Χάλασα την έκπληξη. Συγγνώμη.
- Ευχαριστώ πολύ, Μάρτιν. - Ήταν βλακεία μου.
Μάρτιν, πρέπει να γυρίσω κάτω.
Εντάξει.
Δεν θα σε κρατήσω άλλο,
αν και μου αφιερώνεις όλο και λιγότερο χρόνο τελευταία.
Θέλω μόνο να πω και κάτι ακόμα. Λυπάμαι πολύ για τον Μπομπ.
- Δεν είναι τίποτα σοβαρό. - Όχι, είναι.
Η κρίσιμη στιγμή που ξέραμε ότι θα ερχόταν...
είναι εδώ. Η στιγμή αυτή ήρθε.
- Ξέρεις τι εννοώ. - Όχι, δεν ξέρω!
Άκου, Μάρτιν. Δεν έχω καιρό γι' αυτό.
Εντάξει, θα σου εξηγήσω πολύ γρήγορα για να μη σε καθυστερώ.
Ναι, είναι ακριβώς αυτό που νομίζεις.
Όπως σκότωσες ένα μέλος της οικογένειάς μου,
πρέπει να σκοτώσεις ένα μέλος της δικής σου.
Δεν μπορώ να σου πω ποιον να σκοτώσεις. Εσύ θα το αποφασίσεις αυτό, αλλά...
αν δεν το κάνεις, όλοι θα αρρωστήσουν και θα πεθάνουν.
Ο Μπομπ θα πεθάνει. Η Κιμ θα πεθάνει. Η γυναίκα σου θα πεθάνει.
Όλοι θ' αρρωστήσουν και θα πεθάνουν. Ένα: Παράλυση των άκρων.
Δύο: Άρνηση τροφής σε σημείο ασιτίας.
Τρία: Αιμορραγία από τα μάτια. Τέταρτο: Θάνατος. 1, 2, 3, 4.
Μη φοβάσαι, εσύ δεν θ' αρρωστήσεις. Πρέπει μόνο να μείνεις ήρεμος.
Τα είπα όσο πιο γρήγορα μπορούσα.
Ελπίζω να μη σε απασχόλησα πολύ.
Και κάτι ακόμα.
Θα είμαι πολύ σύντομος.
Έχεις λίγες μέρες για ν' αποφασίσεις ποιον θα σκοτώσεις. Στο τρίτο στάδιο...
Θυμάσαι ποιο είναι το τρίτο στάδιο;
Αιμορραγία από τα μάτια, αυτό είναι το τρίτο στάδιο.
Όταν αρχίσει η αιμορραγία, είναι θέμα ωρών ο θάνατος.
Αυτά, λοιπόν. Δεν έχω τίποτε άλλο να πω. Εκτός αν έχεις ερωτήσεις.
- Έχει φάει; - Όχι. Δεν πεινάει.
- Τι εννοείς, δεν πεινάει; - Δεν πεινάει.
Έλα, αγάπη μου, φάε ένα ντόνατς.
- Δεν το θέλω, μπαμπά. - Το θέλεις.
Φοβάσαι μήπως σε μαλώσουμε που τρως ντόνατς.
Έλα, φάε το ντόνατς. Έχεις την άδειά μου.
Έχεις την άδειά μας. Μπορεί να φάει ένα ντόνατς, έτσι, Άννα;
- Ναι, φυσικά. - Άκουσες τη μητέρα σου, τρώγε.
Μπομπ;
Άσ' τον ήσυχο, δεν το θέλει. Θα το φάει αργότερα.
Έτσι.
Έτσι. Τρώγε. Μάσησέ το. Κατάπιε.
- Άσ' τον. Δεν το θέλει. - Θα τα φάει τώρα.
Γι' αυτό πέφτει συνέχεια και περπατάει στα τέσσερα.
Θα τα φάει όλα. Σε πέντε λεπτά θέλω να δω όλο το κουτί άδειο.
Αυτό σημαίνει, "Στο λεωφορείο υπάρχουν νικητές και χαμένοι."
Είναι αστείο γιατί ακούγεται σαν...
"Στο λεωφορείο υπάρχουν 20 καρδιές και 20 κώλοι."
Είναι αστείο.
Έχεις περίοδο;
Όχι.
Αν πεινάς, παραγγέλνουμε κάτι μετά.
Οι γονείς μου θ' αργήσουν να γυρίσουν και μου άφησαν χρήματα.
Δεν πεινάω.
Είσαι το πιο όμορφο κορίτσι που έχω γνωρίσει.
Πρέπει να φύγω, συγγνώμη.
Γιατί;
Μείνε λίγο ακόμα. Μπορούμε ν' ακούσουμε μουσική.
Δεν μπορώ, είναι αργά. Συγγνώμη.
Μου θύμωσες εξαιτίας του μπαμπά μου;
Άσε τις χαζομάρες. Δεν σου είμαι θυμωμένος.
Νόμιζα ότι το ξεκαθάρισα.
Δεν νιώθω θυμό για εκείνον, νιώθω λύπηση για εκείνον.
Πρέπει να φύγω επειδή είναι αργά.
Είναι τόσο απλό.
Νόμιζα πως θα καταλάβαινες.
Με συγχωρείς, Μάρτιν. Σ' αγαπάω πάρα πολύ.
Σταμάτησε να τρώει σήμερα.
Αρνείται να φάει.
Κάποιες εξετάσεις πρέπει να ξαναγίνουν.
Πάρε βαθιά ανάσα. Κράτα τη λίγα δευτερόλεπτα.
Δεν εντόπισα τίποτα.
Εντάξει.
Δεν πέρασε ούτε μέρα από τις πρώτες εξετάσεις.
Δεν νομίζω πως τα αποτελέσματα θα δείξουν κάτι διαφορετικό.
Για να είμαι ειλικρινής, πιστεύω ότι εδώ έχουμε...
καθαρή περίπτωση ψυχοσωματικής διαταραχής.
Θα συμφωνήσω με την Άννα.
Τι εννοείς; Δεν πρέπει να αποκλείσουμε όλα τα πιθανά αίτια...
πριν καταφύγουμε στην εύκολη επιλογή της ψυχοσωματικής διαταραχής;
Ήδη αποκλείσαμε όλα τα άλλα.
Νομίζω ότι με ψυχολογική υποστήριξη και ψυχιατρική θεραπεία θα γίνει καλά.
Θα περπατήσει και πάλι, και θα φάει και πάλι.
Ασφαλώς.
Άννα, αν ο Μπομπ είχε μυωπία ή γλαύκωμα, θ' άκουγα τη γνώμη σου.
Όμως, ευτυχώς, η όραση του Μπομπ είναι τέλεια.
Κι αν ποτέ χρειαζόταν γυαλιά, εσένα θα συμβουλευόμουν πρώτα.
Τώρα, όμως, το παιδί δεν τρώει και τα πόδια του είναι παράλυτα. Λυπάμαι...
αλλά δεν μ' ενδιαφέρει καθόλου η ιατρική σου γνωμάτευση.
Έλα, Μπομπ. Πάμε μια βόλτα.
Σήκω. Έτσι μπράβο.
Έτοιμος;
Πάμε, λοιπόν.
Μπομπ;
- Θες να παίξουμε ένα παιχνίδι; - Τι παιχνίδι;
Θα σου πω ένα μυστικό, κάτι που δεν σου έχω ξαναπεί.
Μετά θα μου πεις εσύ. Όποιος πει το καλύτερο μυστικό κερδίζει. Εντάξει;
Όταν ήμουν στην ηλικία σου, μόλις είχα αρχίσει να αυνανίζομαι.
Μόλις είχα αρχίσει να εκσπερματίζω. Ελάχιστα. Μια σταγόνα.
Φοβόμουν μήπως είχα πρόβλημα, επειδή στο σχολείο άκουγα διάφορα.
Μια μέρα που ο πατέρας μου είχε πιει πολύ...
και τ' αδέρφια μου είχαν βγει, κι εκείνος κοιμόταν...
μπήκα μέσα κρυφά, έβαλα το χέρι μου στο πέος του...
κι άρχισα να το χαϊδεύω ώσπου εκσπερμάτισε.
Τα σεντόνια γέμισαν σπέρμα.
Φοβήθηκα κι έφυγα τρέχοντας.
Πρώτη φορά το λέω σε κάποιον.
Σειρά σου να μου πεις ένα μυστικό.
Δεν ξέρω.
Δεν έχω κανένα.
Αδύνατον. Πρέπει να έχεις κάποιο.
Όχι. Δεν έχω.
Μπομπ, αν παριστάνεις τον άρρωστο,
δεν θα σε τιμωρήσουμε.
Ούτε θα θυμώσουμε μαζί σου.
Δεν παριστάνω τον άρρωστο.
Αν όμως δεν σταματήσεις τώρα αυτό το ανόητο αστείο...
δεν θα δεις τηλεόραση δύο μήνες.
Θα σου ξυρίσω τα μαλλιά με την ξυριστική και θα σ' τα δώσω να τα φας.
Το εννοώ. Κυριολεκτικά θα σε βάλω να φας τα μαλλιά σου. Δεν αστειεύομαι.
Δεν λέω ψέματα.
Σου έφερα καθαρό πουκάμισο.
Ευχαριστώ.
Υπάρχει κάποιο νεότερο;
Πεινάς;
Να σου φέρω κάτι να φας;
Όχι, ευχαριστώ.
Ίσως να είχες δίκιο.
Ίσως να είναι όλα ψυχολογικά.
Όλα θα πάνε καλά, θα δεις. Πίστεψέ με.
Μαζί θα το περάσουμε, όλα θα πάνε καλά.
Πάμε να φας κάτι. Να πάρεις καθαρό αέρα και να δούμε τον μικρό.
Μπαμπά, δεν θέλω φρούτο.
Μια μπουκιά μόνο.
Για χάρη μου.
Δεν μπορώ.
Εντάξει.
Άνοιξε την πόρτα!
Ξέρω πως είσαι μέσα!
Άνοιξε την πόρτα, αλλιώς θα τη σπάσω!
Μάρτιν!
Άνοιξε την πόρτα, αλλιώς θα τη σπάσω...
και θα γαμήσω εσένα και τη μάνα σου όπως ακριβώς το θέλετε κι οι δύο!
Αν πάθει κακό κάποιος απ' την οικογένειά μου, θα πεθάνεις στη φυλακή!
Το ξέρεις αυτό; Θα πεθάνεις στη φυλακή!
Πόσων χρόνων πέθανε ο πατέρας του;
Σαράντα έξι.
Είχες πιει εκείνη τη μέρα;
Είχε αρρυθμία, έπαθε αποπληξία και πέθανε.
Σε ρώτησα αν είχες πιει, όχι πώς πέθανε.
Πόσο καιρό γίνεται αυτό; Πόσο καιρό έβλεπες αυτό το αγόρι;
Περίπου έξι μήνες.
- Πού συναντιόσασταν; - Τι σημασία έχει;
Πού τον συναντούσες;
Σε ένα εστιατόριο, μετά πηγαίναμε στο ποτάμι.
Έχει σοβαρά ψυχολογικά προβλήματα. Πάντα είχε.
Φερόταν παράξενα, αλλά τώρα το 'χει χάσει τελείως. Είναι επικίνδυνος.
Πρέπει να πάρουμε μέτρα.
Να πάμε στην αστυνομία για προληπτικά μέτρα.
Δεν θα πάμε στην αστυνομία. Δεν θα το πούμε σε κανέναν.
Ποιο το όφελος;
Είχες πιει όταν εγχείρησες τον πατέρα του;
Μόνο λίγο. Δεν είχε καμιά σχέση με το αποτέλεσμα.
Ένας χειρουργός ποτέ δεν σκοτώνει έναν ασθενή.
Ο αναισθησιολόγος μπορεί να τον σκοτώσει, αλλά όχι ο χειρουργός.
Τα λάθη του Μάθιου μπορεί να οδήγησαν στον θάνατο έναν ασθενή παλιά, αλλά όχι εγώ.
Ο Μπομπ φαινόταν καλύτερα σήμερα.
Έχει καλύτερη διάθεση και είναι λιγότερο χλωμός.
Γιατί δεν μου είπες ότι τον έβλεπες;
Στην αρχή δεν τον έβλεπα τόσο συχνά.
Τελευταία βρισκόμασταν τακτικά.
Θα σου το 'λεγα κάποια στιγμή.
Τον λυπόμουν.
Του έδινα χρήματα.
Η μητέρα του δεν έχει δουλειά.
Μαμά, πότε θα γυρίσουμε στο σπίτι;
Αύριο ή μεθαύριο, όταν ολοκληρωθούν οι εξετάσεις και μας αφήσουν οι γιατροί.
Κι εσείς είστε γιατροί.
Πέστε τους να πάμε στο σπίτι.
Θα τους το πούμε, αγάπη μου.
Μαμά, πέρασε ο Μάρτιν όσο κοιμόμουν;
Όχι.
Θα με γυρίσεις στο πλάι, σε παρακαλώ;
Ο μπαμπάς είναι εδώ;
Όχι, θα έρθει σε λίγο.
- Θέλεις να σου φέρω χυμό; - Όχι. Μην πας πουθενά.
Μείνε εδώ.
Καλημέρα.
Πώς είσαι;
Δεν θα περάσεις από 'δώ;
Εντάξει.
Μόνο η μαμά μου. Ο μπαμπάς μου θα έρθει σε λίγο.
Εντάξει.
Εδώ είσαι;
Δεν μπορώ. Θ' ανέβεις να με δεις;
Πιστεύεις ότι είναι δυνατόν;
Για να δούμε.
Εντάξει. Εντάξει.
Ναι, σηκώθηκα.
Μπορείς να με δεις;
Ναι, ευχαριστώ.
Ναι, στέκομαι στο παράθυρο. Μπορείς να με δεις;
Δεν σε βλέπω.
Σε χαιρετάω.
Μαμά; Θέλω να σταθώ σαν την Κιμ.
Γιατί εκείνη μπορεί να στέκεται;
Κι εσύ θα μπορέσεις, αγάπη μου.
Η Κιμ είναι πιο μεγάλη, γι' αυτό μπορεί.
Θα δυναμώσεις και θα σταθείς κι εσύ.
Εντάξει. Γυρίζω στο κρεβάτι.
Κι εγώ.
Γεια σου.
Μαμά, πηγαίνω στο παράθυρο.
Με ποιον μιλούσες;
Με τον Μάρτιν. Έχεις χαιρετισμούς.
Δεν θέλω να του ξαναμιλήσεις.
- Γιατί; - Επειδή το λέω εγώ.
- Άκουσες τι είπα; - Άντε γαμήσου.
- Τι είπες; - Δεν είπα τίποτα.
Ναι, είπες. Τι είπες, Κιμ;
Μαμά, άσε με, με πονάς. Δεν είπα τίποτα.
Δεν είμαι σαν τον πατέρα σου εγώ.
Αν έτσι θέλεις, κατάσχω το κινητό σου εδώ και τώρα.
Να μάθεις να αυθαδιάζεις στη μητέρα σου.
- Δώσ' μου το κινητό μου. - Ξέχνα το.
Μη φοβάσαι, μαμά.
Μη σε πιάνει υστερία.
Δεν είναι τόσο τραγικό.
Καμιά φορά το σώμα σου πονάει από την ακινησία και δεν κοιμάσαι.
Αυτό είναι όλο.
Σημασία έχει να φροντίζεις ώστε να έχεις ό,τι χρειάζεσαι δίπλα σου.
Αυτό είναι όλο.
Θα δεις.
Ούτε κι εσύ θα μπορείς να κουνηθείς σε λίγο.
Θα το συνηθίσεις.
Το είδα να συμβαίνει.
- Σύμπτωση ήταν. - Μα πώς να 'ναι σύμπτωση;
Πώς δεν μπορούσε να σηκωθεί και να περπατήσει μέχρι τώρα;
- Αγάπη μου, άκου τι λες. - Το είδα.
Αυτό σημαίνει ότι είναι καλύτερα. Ότι η Κιμ είναι καλύτερα.
Πήγαινε σπίτι να ξεκουραστείς, σε παρακαλώ.
Δεν είναι καλύτερα. Είναι χειρότερα.
Το απόγευμα έχουμε έκτακτο ιατρικό συμβούλιο...
με δύο ειδικούς από το Πρεσβυτεριανό Νοσοκομείο του Κολούμπια.
Ήρθαν αεροπορικώς από τη Νέα Υόρκη. Θα τους συναντήσω το απόγευμα...
για να τους ενημερώσω.
Ο ένας είναι προσωπικός φίλος του διευθυντή.
Θα τον έχεις ακουστά. Δόκτωρ Φάρινγκτον.
Είναι ο καλύτερος στις παραλυτικές διαταραχές.
Ναι.
Καλησπέρα.
Ευχαριστώ πολύ.
Θα ήθελα να σου μιλήσω. Δεν θα πάρω πολύ απ' τον χρόνο σου.
Φυσικά. Έχω μόνο δέκα λεπτά. Πρέπει να πάω στο μάθημα. Τι τρέχει;
Ο άντρας μου μού είπε για σένα και τον πατέρα σου.
Σοβαρά; Σου είπε και για τη μητέρα μου;
Όχι.
Λυπάμαι. Δεν θα έπρεπε να το ακούσεις από μένα αυτό...
όμως...
από τότε που ο άντρας σου σκότωσε τον πατέρα μου...
φλερτάρει με τη μαμά μου.
Συνέχεια. Φλερτάρει.
Για να είμαι ειλικρινής, κι εκείνη έχει συναισθήματα γι' αυτόν.
Πιστεύει ότι έχει πολύ ωραία χέρια.
Η αλήθεια είναι ότι έχει όμορφα χέρια.
Όλοι οι γιατροί έχουν καθαρά κι όμορφα χέρια.
Της είπα: "Δεν έχω πρόβλημα αν θέλεις να προχωρήσεις."
Θέλω να πω, φαίνεται πως είναι καλός άντρας, πολύ καλός άντρας.
Δεν θέλω να σταθώ εμπόδιο...
αν προσπαθήσει να ξαναφτιάξει τη ζωή της.
Εγώ θα φύγω σε μερικά χρόνια. Θα πιάσω δουλειά.
Αν ο άνδρας μου έκανε ένα λάθος, από αμέλεια ή...
δεν ξέρω τι...
και προκάλεσε αυτό το τραγικό συμβάν...
δεν καταλαβαίνω γιατί εγώ πρέπει να πληρώσω το τίμημα.
Γιατί τα παιδιά μου πρέπει να πληρώσουν το τίμημα.
Όχι πολύ καιρό μετά τον θάνατο του πατέρα μου...
κάποιος μου είπε ότι τρώω τα μακαρόνια ακριβώς όπως τα έτρωγε κι εκείνος.
Είπαν...
πόσο μεγάλη εντύπωση τους έκανε αυτό το γεγονός.
"Κοιτάξτε το παιδί. Κοιτάξτε πώς τρώει τα μακαρόνια."
"Ακριβώς όπως τα έτρωγε ο πατέρας του."
"Καρφώνει το πιρούνι. Το στρίβει και το στρίβει, και το στρίβει, και το στρίβει."
"Και μετά το βάζει στο στόμα του."
Τότε, νόμιζα πως μόνο εγώ έτρωγα τα μακαρόνια με αυτόν τον τρόπο.
Εγώ κι ο μπαμπάς μου.
Αργότερα, φυσικά, ανακάλυψα πως όλοι τρώνε τα μακαρόνια με τον ίδιο τρόπο.
Ακριβώς με τον ίδιο τρόπο. Ακριβώς με τον ίδιο.
Αυτό με στενοχώρησε πολύ.
Με στενοχώρησε πολύ.
Ίσως με στενοχώρησε πιο πολύ κι από τότε που μου είπαν ότι πέθανε.
Ο μπαμπάς μου.
Δεν ξέρω αν αυτό που συμβαίνει είναι δίκαιο, αλλά...
μόνο αυτό μπορώ να σκεφτώ που να πλησιάζει στη δικαιοσύνη.
Ο χρόνος περνάει και αν αργήσω για το μάθημα, θα έχω πρόβλημα.
Καλή σου μέρα.
Δεν βλέπω κανέναν λόγο να μείνουν τα παιδιά στο νοσοκομείο.
Εννοείς ότι πιστεύεις πως κάνατε ό,τι μπορούσατε;
Ναι, Στίβεν, πιστεύω πως κάναμε ό,τι μπορούσαμε.
Αν διεύθυνα αυτό το νοσοκομείο, θα αισθανόμουν τελείως αποτυχημένος.
Ένας χαμένος. Δεν θα μπορούσα να κοιμηθώ.
Καληνύχτα, Άννα.
Καληνύχτα, Εντ.
Προτείνω να υπογράψουμε το εξιτήριο για να έρθουν στο σπίτι.
Εσύ ήσουν ο αναισθησιολόγος στον Τζόναθαν Λανγκ;
- Ευχαριστώ. Τι θα πάρεις; - Όχι, ευχαριστώ.
Ποιος είναι ο Τζόναθαν Λανγκ;
Άνδρας. 46 χρόνων. Ασθενής του Στίβεν. Πέθανε στο χειρουργείο.
Πέρασαν πολλοί ασθενείς τόσα χρόνια. Τόσες εγχειρήσεις. Εγώ...
δεν τον θυμάμαι δυστυχώς. Λυπάμαι.
Μπορείς να μου βρεις τον φάκελό του και να μου τον δείξεις, παρακαλώ;
Θέλω να δω το ιατρικό ιστορικό του και το αίτιο θανάτου.
Δεν νομίζω πως είναι δυνατόν. Λυπάμαι, Άννα.
Δεν μπορώ να δείχνω φακέλους από το νοσοκομείο.
Γιατί τον χρειάζεσαι;
Σε παρακαλώ.
Άκου, δεν μπορώ να σου δώσω τον φάκελο, όμως...
μπορώ να σου πω κάποια πράγματα για την υπόθεση.
Τον θυμάμαι τώρα, εγώ τον κοίμισα.
Όμως... τι αντάλλαγμα θα έχω;
Αυτό που δεν πήρες το μεσημέρι που ήρθαμε για φαγητό σπίτι σας.
Πότε;
Σήμερα.
- Ο Στίβεν είχε πιει; - Ναι.
- Μπορεί να θεωρηθεί λάθος του; - Ναι.
Δικό μου δεν ήταν, είναι βέβαιο.
Ο αναισθησιολόγος δεν φταίει ποτέ για το κακό αποτέλεσμα μιας εγχείρησης.
Ο χειρουργός είναι πάντα υπεύθυνος.
Είχε πιει δυο ποτά το πρωί πριν πάμε για να ετοιμαστούμε.
Ευτυχώς κανείς άλλος δεν το πρόσεξε. Μόνον εγώ το ήξερα.
Τότε, όμως, αυτό δεν ήταν ασυνήθιστο. Το ξέρεις αυτό.
Ευχαριστώ.
Το κρέας είναι νοστιμότατο.
Είχες δίκιο τελικά.
Καλύτερα είναι εδώ τα παιδιά.
Σκέφτηκα να τα πάμε και στο σπίτι στη θάλασσα μερικές μέρες.
Ο φρέσκος αέρας κι η αλλαγή σκηνικού θα κάνουν σε όλους μας καλό.
Ξέρεις τι έχω επιθυμήσει; Πατάτες πουρέ.
Δεν φτιάχνεις αύριο;
Έχεις όμορφα χέρια.
Ποτέ δεν το είχα προσέξει.
Όλοι μου λένε τελευταία τι όμορφα χέρια που έχεις...
και τώρα τα βλέπω κι εγώ. Όμορφα και καθαρά.
Τι κι αν είναι όμορφα όμως; Είναι άψυχα.
Καμιά φορά, Στίβεν, είσαι ένας ανίκανος που λέει τα ίδια.
Βλακείες όπως, "Ας κάνουμε μια τομογραφία. Ας κάνουμε έναν υπέρηχο."
"Ας βάλουμε καφέ κάλτσες."
"Ας φάμε έναν πουρέ. Ας πάμε στη θάλασσα."
Ορίστε;
Τα παιδιά μας πεθαίνουν, όμως ναι, μπορώ να σου φτιάξω πουρέ αύριο.
Μη μου μιλάς έτσι.
Πήγαινε να μείνεις με τη μητέρα του Μάρτιν. Θα σου μιλάει καλύτερα.
Ήθελες να έρθουν στο σπίτι τα παιδιά και ήρθαν.
Τι άλλο θέλεις να κάνω;
Κάτι για να δώσεις ένα τέλος. Μπορείς να το κάνεις αυτό;
Καταλαβαίνεις, Στίβεν, ότι βρεθήκαμε σε αυτήν την κατάσταση εξαιτίας σου;
Και τι προτείνεις;
Πες μου.
Όχι, περίμενε. Το βρήκα.
Υπάρχει τρόπος να το σταματήσουμε.
Χρειαζόμαστε ένα δόντι κροκοδείλου,
αίμα περιστεριού, μουνότριχες παρθένας.
Θα τα κάψουμε όλα πριν το ηλιοβασίλεμα. Για να δω.
Μας βρίσκεται κανένα δόντι;
Δόντια; Μουνότριχες; Όχι, τίποτα εδώ!
Ούτε κι εδώ έχει τίποτα!
Για να δω. Τίποτα εδώ! Μουνότριχες; Δόντια;
Τίποτα σ' αυτό το κουτί. Πού είναι;
Είμαι σίγουρος πως ήταν εδώ. Εγώ τα έβαλα.
Ποιος μετακινεί τα πράγματα; Απίστευτο!
Σου βρίσκονται τίποτα μουνότριχες;
Ξέχασα, δεν σου 'χει μείνει καμία.
Δεν έχουμε τίποτα από αυτά που χρειαζόμαστε.
Ας μην τσακωνόμαστε.
Όλα είναι δύσκολα, δεν υπάρχει λόγος να τα κάνουμε χειρότερα.
Αν έλεγε την αλήθεια, δεν θα ήσουν κι εσύ άρρωστη;
Δεν θα είχες ήδη παραλύσει; Πώς το εξηγείς αυτό;
Ναι, έχεις δίκιο.
Ας περιμένουμε μέχρι να πεθάνουμε όλοι...
και μετά βλέπεις τι θα κάνεις. Δεν υπάρχει λόγος ανησυχίας.
Αύριο να φέρεις φόρμουλα τροφής για τα παιδιά. Κοντεύει να τελειώσει.
Εντάξει.
Καλημέρα.
Κοιμήθηκες καθόλου;
Τι ώρα είναι;
Οκτώ και δέκα.
Σήκω κι έλα λίγο μαζί μου.
Θυμάσαι τον Μάρτιν, έτσι;
Ήρθε για να παίξει με τα παιδιά.
Του είπα ότι τα παιδιά είναι αδιάθετα...
κι ότι πρέπει να μείνει εδώ ώσπου να γίνουν καλά.
Άννα, πήγαινε να του ετοιμάσεις τη λεμονάδα που του αρέσει τόσο.
Θα μείνω εδώ για να του κρατήσω παρέα.
Σε παρακαλώ.
Άσε με να φύγω. Η μητέρα μου θα 'χει πεθάνει από ανησυχία.
Η μητέρα σου είναι περήφανη για σένα, Μάρτιν;
Πιστεύεις ότι χαίρεται που ο αγαπημένος γιος της είναι δολοφόνος;
Δολοφόνος;
Δεν υπάρχει λόγος για μια τόσο δραματική και παλιομοδίτικη λέξη.
Αν όμως επιμένεις...
δολοφόνος στην περίπτωση του πατέρα μου καθώς και σε αυτή, δεν είμαι εγώ.
- Σκάσε. - Δεν καταλαβαίνεις;
Χάνεις χρόνο και δεν σου έχει μείνει πολύς χρόνος.
Σκάσε, είπα.
Στίβεν, όλα θα 'ναι καλύτερα όταν τελειώσει.
Θ' αρχίσεις από την αρχή.
Δεν καταλαβαίνεις;
Ορισμένες φορές νομίζω ότι είσαι αφελής.
Δεν μπορεί να 'σαι αφελής. Είσαι επιστήμονας. Ούτε ηλίθιος είσαι.
Αν σε γνώριζα τώρα, θα αμφισβητούσα τη σοβαρότητα της κρίσης σου.
Θέλω μόνο να σου δείξω ένα παράδειγμα, τίποτε άλλο.
Ένα μικρό παράδειγμα για να καταλάβεις τι εννοώ.
Να ζητήσω συγγνώμη τώρα;
Όχι.
Να σου χαϊδέψω το τραύμα ίσως;
Αυτό θα σε πονέσει πιο πολύ, ν' αγγίξω μια ανοιχτή πληγή.
Μόνο ένας τρόπος υπάρχει για να νιώσουμε κι οι δύο καλύτερα.
Καταλαβαίνεις; Είναι μεταφορικό.
Το παράδειγμά μου. Είναι μεταφορά.
Εννοώ πως είναι...
Είναι συμβολικό.
Κλείσε την πόρτα, Άννα.
Μάρτιν, θα μάθεις τι σημαίνει να πεθαίνεις.
Θα τιναχτούν τα μυαλά σου.
Μη ρίξεις.
- Και μετά; - Σκάσε!
Θα μου ρίξεις. Και μετά; Απάντησέ μου.
Θα σε θάψω στον κήπο. Και θα σαπίσεις. Αυτό θα γίνει.
Δεν θα μπορέσεις να το εξηγήσεις. Δεν θα καταλάβεις πώς συνέβη αυτό.
Θα πεις, "Μα σκότωσα μόνον έναν άνθρωπο."
"Πώς πέθαναν τέσσερις άνθρωποι; Έναν πυροβόλησα."
Γι' αυτό αν σκάψεις λάκκο στον κήπο, φρόντισε να είναι μεγάλος.
Στίβεν.
Δεν τον σκότωσε.
Πώς το ξέρεις;
Απλά το ξέρω.
Πάντως, έκανε τη σωστή επιλογή.
Αλλιώς θα ήταν σαν να σκότωνε τέσσερις ανθρώπους με μια σφαίρα.
Δεν θα ήταν τραγικό;
Θα ζήσω με τον Μάρτιν.
Να ξέρεις ότι λυπάμαι πολύ, Μπομπ.
Σ' αγαπώ πολύ. Όλοι σ' αγαπάμε.
Κι ο μπαμπάς σ' αγαπάει.
Αλλά είναι σε πολύ δύσκολη θέση και δεν έχει πολλές επιλογές.
Όχι επειδή δεν σε αγαπάει.
Μου αγόρασαν ένα πιάνο.
Η μαμά μού είπε ότι θα έρθει τον άλλο μήνα.
Δεν σου το είπαν για να μη φοβηθείς.
Μπομπ, κάτι τρομερό συνέβη χτες.
Έχασα το ΜΡ3 player που μου χάρισε ο Μάρτιν.
Δεν ξέρω τι έχω πάθει.
Έχασα δύο ΜΡ3 player μέσα σε δέκα μέρες.
Θέλω να σου ζητήσω μια χάρη.
Να πάρω το ΜΡ3 player σου όταν πεθάνεις;
Σε παρακαλώ. Σε παρακαλώ. Σε παρακαλώ.
Μπαμπά. Κοίτα.
Έκοψα τα μαλλιά μου όπως ήθελες.
Καλό παιδί.
Μπράβο.
Συγγνώμη που δεν σε άκουσα και δεν κουρεύτηκα αμέσως.
Δεν ξέρω τι με είχε πιάσει.
Ζεσταινόμουν πολύ κι έπρεπε να τα βουρτσίζω συνέχεια.
Ήταν πολύ κουραστικό.
Έπρεπε να σε είχα ακούσει και να τα είχα κόψει νωρίτερα.
Θα ποτίσω τα φυτά τώρα.
Όχι. Αγάπη μου, τα πότισα το πρωί. Αύριο.
Μπαμπά...
το σκέφτηκα κι αποφάσισα ότι θέλω να γίνω καρδιολόγος.
Όχι οφθαλμίατρος.
Είπα ψέματα στη μαμά γιατί δεν ήθελα να στενοχωρηθεί.
Προτιμώ αυτό που κάνεις εσύ.
Είναι πιο ενδιαφέρον και πιο δύσκολο.
Ο μικρός είναι πολύ καλός στα μαθηματικά και τη φυσική.
Η Κιμ, από την άλλη, εκτός από την κλίση που έχει στη μουσική...
είναι πολύ καλή στη λογοτεχνία και την ιστορία.
Τομείς στους οποίους ο Μπομπ δεν είναι καλός.
Έγραψε μια θαυμάσια έκθεση για την τραγωδία της Ιφιγένειας...
την οποία διάβασε στην τάξη. Βαθμολογήθηκε με Α+.
Και η συμπεριφορά τους στην τάξη;
Είναι και οι δύο κάπως ανήσυχοι. Σε ίδιο επίπεδο.
Δέχτηκα κάποια παράπονα για ορισμένα μικρά παραπτώματα...
όμως ποτέ δεν ήταν αγενείς με τους δασκάλους.
Πάντως, αν ποτέ παραφέρονταν, θα σας το λέγαμε.
Συμπαθείτε έναν απ' τους δύο πιο πολύ;
Αν έπρεπε να διαλέξετε μεταξύ των δύο,
ποιος θα λέγατε ότι είναι ο καλύτερος;
Αυτή είναι δύσκολη ερώτηση.
Δεν είμαι βέβαιος αν μπορώ να σας απαντήσω.
Δεν ξέρω.
Δεν ξέρω τι να σας πω.
Σ' ευχαριστώ που τους έφερες κάτω.
Ήθελα πολύ να τους δω.
Ήθελα πολύ να σας δω.
Γεια, Μπομπ.
Γεια, Κιμ.
Μπομπ, δεν θα έρθεις εδώ για να σε αγκαλιάσω;
Μπομπ;
Όχι;
Καταλαβαίνω. Δεν πειράζει.
Είσαι άντρας.
Άντρας του σπιτιού τώρα που ο πατέρας σου δεν είναι στο σπίτι.
Μπορείτε να γυρίσετε στο κρεβάτι.
Μην κουράζεστε για χάρη μου.
Μπορείς να τους πάρεις.
Άννα, αν είναι να κάνεις κάτι, πρέπει να το κάνεις γρήγορα.
Το αγόρι θα πεθάνει.
Πιστεύω ότι το πιο λογικό, αν και σκληρό, είναι να σκοτώσουμε ένα παιδί.
Μπορούμε να κάνουμε άλλο παιδί.
Ακόμα μπορώ κι εσύ μπορείς.
Ακόμα κι αν δεν μπορείς, δοκιμάζουμε με εξωσωματική, όμως σίγουρα μπορούμε.
Συγγνώμη γι' αυτό που έκανα απόψε.
Δεν ξέρω τι μ' έπιασε.
Μόνο τον εαυτό μου σκεφτόμουν και κανέναν άλλο.
Ήταν λάθος μου.
Ήμουν φοβισμένη.
Δεν έπρεπε όμως.
Εγώ θα σε εξιλεώσω από τις αμαρτίες σου, μπαμπά.
Σκότωσέ με εδώ για να είσαι σίγουρος ότι θα πεθάνω οριστικά
ακόμη κι αν την τελευταία στιγμή με λυπηθεί η μοίρα.
Σκότωσέ με εδώ και άσε με να φύγω με τη ευχαρίστηση...
ότι σώζω τη μητέρα μου και τον αδελφό μου από βέβαιο θάνατο.
Μαμά, πες του. Μπαμπά, σε παρακαλώ.
Θα έκανα τα πάντα για σένα.
Θα πέθαινα για σένα κι αυτή είναι η ευκαιρία μου να το αποδείξω.
Κοιμούνται.
Μπορούμε να φύγουμε και κανείς δεν θα το καταλάβει.
Πρέπει μόνο να με βοηθήσεις να περπατήσω πάλι.
Τα πόδια μου πονάνε μετά από τόσο καιρό και νιώθω αδύναμη.
Όμως δεν πειράζει. Δεν έχει σημασία.
Ήξερα πως κάποια στιγμή θα τέλειωναν όλα κι ότι θα ερχόσουν.
Σκέφτηκα ότι μπορούμε να φύγουμε με τη μηχανή του φίλου σου.
Όμως πρώτα πρέπει να με κάνεις καλά.
Θα σε λύσω αν μου υποσχεθείς πως θα με κάνεις καλά για να φύγουμε μαζί.
Εντάξει;
Δεν πετυχαίνει.
Προσπάθησε περισσότερο.
Η Κιμ δεν είναι στο κρεβάτι της.
Προσπάθησε περισσότερο, σου λέω!
Κουφός είσαι;
Μάρτιν! Προσπάθησε περισσότερο!
- Πού είναι; - Έφυγε.
Πού είναι; Τι της έκανες;
Σ' αγαπάω πάρα πολύ, μην το ξεχνάς.
Μου χάρισες τη ζωή και μόνο εσύ έχεις το δικαίωμα να μου την πάρεις.
Είναι απόλυτα λογικό.
Είστε οι κύριοί μου κι εγώ υπακούω στις επιθυμίες σας.
Σ' αγαπάω πάρα πολύ.
Να το θυμάσαι όταν θα 'μαι στον τάφο μου και δεν θα μπορώ να σ' το πω.
Σας αγαπάω πιο πολύ απ' οτιδήποτε στον κόσμο, εσένα και τον αδελφό μου.
Πού είχες πάει;
Πήγα στο νοσοκομείο. Έφερα τη φόρμουλα τροφής.
Είδες τι κάνει; Του έδωσες τα ηρεμιστικά;
Τον άφησα να φύγει.
- Τι θέλεις να πεις; - Δεν είναι κάτω. Τον άφησα να φύγει.
Γιατί το έκανες αυτό;
Γιατί τον άφησες να φύγει;
Απάντησέ μου!
Είσαι τελείως ηλίθια;
Δεν θα ωφελήσει σε τίποτα, Στίβεν.
Δεν θα λύσει το πρόβλημα. Το ξέρουμε αυτό.
Μαμά;
Θυμάσαι τη μέρα που σου μίλησα άσχημα στο νοσοκομείο;
Ναι.
Το είπες στον μπαμπά;
Ασφαλώς και του το είπα, Κιμ.
Δεν το ήθελα, μαμά.
Ίσως να είναι παρενέργεια από τα φάρμακα.
Κιμ, μπορείς να μη μιλάς, σε παρακαλώ;
Πονάνε τα πόδια σου; Είναι μουδιασμένα;
Η μέση σου πονάει; Άρχισε;
Μπαμπά! Ελάτε γρήγορα, ο Μπομπ πεθαίνει!
Μπαμπά! Ο Μπομπ πεθαίνει!
Μπαμπά.
Ποιος είναι ο καλύτερός σου φίλος;
Δεν ξέρω, Μπομπ.
Εγώ έχω τρεις.
Δύο αγόρια και ένα κορίτσι στην τάξη μου.
Ωραία, Μπομπ.
Είναι καλό να έχεις πολλούς φίλους.
Τα μάτια του Μπομπ αιμορραγούν.
Έλα στο καθιστικό.
- Τώρα; - Ναι.
Τώρα.
Στίβεν, πού είναι τα παιδιά;
Μας περιμένουν.
Θα φορέσω το μαύρο φόρεμα που σου αρέσει.
Φόρα ό,τι θέλεις.
Μόνο κάνε γρήγορα.
Ο ΘΑΝΑΤΟΣ ΤΟΥ ΙΕΡΟΥ ΕΛΑΦΙΟΥ
Απόδοση: Γιώργος Λυκούδης
Subrip-Διορθώσεις-Συγχρονισμός amerzone